CELEX: 62009FN0081
Language: sl
Date: 2009-09-28 00:00:00
Title: Zadeva F-81/09: Tožba, vložena 28. septembra 2009 – Marcuccio proti Komisiji

19.12.2009   
            
            
               SL
            
            
               Uradni list Evropske unije
            
            
               C 312/44
            
         Tožba, vložena 28. septembra 2009 – Marcuccio proti Komisiji
   (Zadeva F-81/09)
   2009/C 312/72
   Jezik postopka: italijanščina
   
      Stranki
   
   
      Tožeča stranka: Luigi Marcuccio (Tricase, Italija) (zastopnik: G. Cipressa, odvetnik)
   
      Tožena stranka: Komisija Evropskih skupnosti
   
      Predmet in opis spora
   
   Razglasitev ničnosti odločbe Komisije o delni zavrnitvi zahteve tožeče stranke za razglasitev ničnosti odločbe Komisije o izračunu zamudnih obresti v zvezi z nadomestilom za invalidnost, ki mu je bilo dodeljeno za obdobje od junija 2005 do aprila 2008.
   
      Predlogi tožeče stranke
   
   
               —
            
            
               Za nično naj se razglasi odločba, v kakršni koli obliki, zaradi katere je prišlo do delne zavrnitve, s strani tožene stranke, zahteve z dne 8. septembra 2008, in sicer naj se za nično razglasi odločba, v kakršni koli obliki, na podlagi katere je Komisija izračunala in izplačala tožeči stranki zamudne obresti, ki so ji bile dolgovane za vse tiste dele mesečnih zneskov nadomestila za invalidnost, ki so ji bili izplačani in se nanašajo na obdobje od junija 2005 do aprila 2008, ki so ji bili izplačani v enkratnem znesku, dne 29. maja 2009, z datumom knjiženja 28. maj 2008, namesto na koncu vsakega meseca zadevnega obdobja, v znesku, ki je bil nižji od tistega, ki bi bil izračunan in izplačan, če bi bila uporabljena merila pojasnjena v zahtevi z dne 8. septembra 2008, in sicer, če: (a) bi se za dies ad quem štel 29. maj 2008; (b) bi se za dies a quo štel prvi dan meseca, ki sledi mesecu v katerem bi moral biti toženi stranki izplačan vsak del zadevnih mesečnih zneskov; (c) bi bila uporabljena 10 % letna obrestna mera z letno kapitalizacijo;
            
         
               —
            
            
               za ničnega naj se razglasi dopis z dne 16. decembra 2008 v delih, ki niso ugodni za tožečo stranko, in sicer v delih, v katerih je Komisija delno zavrnila zahtevo z dne 8. septembra 2008, natančneje, v delih v katerih je Komisija izračunala in dodelila obresti v znesku, ki je nižji od zneska, ki bi bil izračunan in izplačan, če bi bila uporabljena merila navedena v zahtevi z dne 8. septembra 2008;
            
         
               —
            
            
               toženi stranki naj se naloži, naj tožeči stranki plača razliko med zneskom obresti, ki jo je treba izračunati z uporabo meril navedenih v zahtevi z dne 8. septembra 2008, in znesek dejansko izplačanih obresti, pri čemer naj eventualno in kjer je to primerno za ta spor na podlagi člena 241 (prej člen 184) EGS, ne uporabi tistih delov finančne uredbe, ki se uporablja za splošni proračun Evropskih skupnosti, ki se nanašajo na merila določitve višine obrestne mere, ki se uporabi za dolg EU v razmerju do oseb, za katere se uporablja statut, in na merila kapitalizacije obresti;
            
         
               —
            
            
               toženi stranki naj se naloži naj v korist tožeče stranke plača 10 % letne obresti z letno kapitalizacijo od 29. maja 2008 do dejanskega izplačila, na razliko pri obrestih, povečanih za 1 EUR, pri čemer naj eventualno in kjer je to primerno za ta spor na podlagi člena 241 (prej člen 184) EGS, ne uporabi tistih delov finančne uredbe, ki se uporablja za splošni proračun Evropskih skupnosti, ki se nanašajo na merila določitve višine obrestne mere, ki se uporabi za dolg EU v razmerju do oseb, za katere se uporablja statut, in na področje kapitalizacije obresti;
            
         
               —
            
            
               Komisiji naj se naloži povračilo vseh stroškov postopka povezanih s to tožbo;
            
         
               —
            
            
               če je potrebno, naj se odločba, v kakršni koli obliki, s katero sta bila zavrnjena ugovor z dne 18. februarja 2009 in dopis z dne 20. maja 2009, razglasita za nična.